**Politika varstva osebnih podatkov Občine Rogašovci**

1. **Splošno**

Dne 25.05.2018 je začela veljati Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; v nadaljevanju: GDPR), ki je postavila enotna pravila za varstvo osebnih podatkov. Novi Zakon o varstvu osebnih podatkov (ZVOP-2), ki je začel veljati 26.01.2023, pa ureja vsebinska in postopkovna vprašanja glede varstva osebnih podatkov.

Namen tega dokumenta je seznaniti posameznike, uporabnike storitev, sodelavce in zaposlene ter druge osebe, ki sodelujejo z Občino Rogašovci, o namenih in pravnih podlagah, varnostnih ukrepih ter pravicah posameznikov glede obdelave osebnih podatkov, ki jih izvaja naša organizacija.

1. **Upravljavec osebnih podatkov**

Upravljavec osebnih podatkov, ki se obdelujejo skladno z ZVOP-2 in GDPR, je Občina Rogašovci, Rogašovci 14 b, 9262 Rogašovci, e-mail: info@obcina-rogasovci.si. Naše vodilo je visok standard varstva osebnih podatkov, zato imamo za zagotavljanje ustreznega nivoja varstva osebnih podatkov sprejeta ustrezna notranja (interna) pravila (Pravilnik o zavarovanju osebnih podatkov) ter vpeljane vse nadzorne mehanizme za preprečevanje zlorabe in kakršnekoli nepooblaščene obdelave vaših osebnih podatkov.

1. **Varovanje osebnih podatkov in hramba**

Občina Rogašovci (v nadaljevanju: občina) v skladu z GDPR in veljavnim Zakonom o varstvu osebnih podatkov (ZVOP-2) zagotavlja ustrezno varovanje in zavarovanje osebnih podatkov občanov in drugih uporabnikov občinskih storitev.

Občina zbira in obdeluje osebne podatke le:

• če gre za izpolnjevanje **zakonskih obveznosti** občine,

• če je obdelava nujna za **opravljanja naloge v javnem interesu ali pri izvajanju javne**

 **oblasti**, dodeljene občini z zakonom,

• če gre za **sklepanje in izvajanje pogodb** ali

• če gre za nujne primere **za zaščito življenjskih interesov posameznika**.

Izjemoma občina obdeluje osebne podatke na podlagi **privolitve** oziroma samostojne odločitve posameznika, da osebne podatke razkrije javnemu sektorju ali se osebni podatki pridobijo iz javnega vira oziroma drug zakonit ali običajen način, če ne gre za izvrševanje oblastvenih nalog ali pristojnosti javnega sektorja glede odločanja o človekovih pravicah, temeljnih svoboščinah ali obveznostih posameznikov. Zbirke, ki nastanejo na tej podlagi, morajo biti ločene od zbirk, ki nastanejo pri izvrševanju zakonskih nalog ali pristojnosti javnega sektorja.

Temeljni zakon, ki določa vrste različnih obdelav za izvajanje javnih nalog, je Zakon o lokalni samoupravi (21. člen). Med drugimi zakoni, ki so podlaga za obdelavo vaših osebnih podatkov, so še npr. Stanovanjski zakon, Zakon o prostorskem načrtovanju, Zakon o varstvu osebnih podatkov (ZVOP-2),…

Vaše osebne podatke varno shranjujemo in smo v ta namen sprejeli vse varnostne ukrepe za zaščito vaših osebnih podatkov pred izgubo, zlorabo in nedovoljenim spreminjanjem. Vaših podatkov ne bomo posredovali tretjim osebam v obsegu, ki presega zakonsko dovoljene okvire ali vaše soglasje oz. privolitev. Vaši osebni podatki se bodo hranili do vašega preklica oz. le toliko časa, dokler je to potrebno za dosego namena, za katerega so se zbirali. Če ni določen rok hrambe ali če poteče rok hrambe, ki je določen za hrambo osebnih podatkov, se osebni podatki blokirajo ali izbrišejo v skladu z zahtevami GDPR.

Svojo privolitev, ki ste jo podali v zvezi z uporabo ali obdelavo vaših osebnih podatkov, lahko kadarkoli prekličete. V ta namen nam lahko vaš zahtevek kadarkoli pošljete na e-mail: info@obcina-rogasovci.si ali z navadno pošto na naslov Občina Rogašovci, Rogašovci 14 b, 9262 Rogašovci.

1. **Pravice posameznika**

Vaše osebne podatke običajno občina pridobi na podlagi vaše vloge za pridobitev različnih dovoljenj ali uveljavljanje pravic, ki so v pristojnosti občine. V posameznih primerih pa jih občina (običajno za izvajanje javnih nalog) pridobi tudi iz drugih virov, kot so npr.: Elektronska evidenca Ministrstva za notranje zadeve – Centralni register prebivalstva (e-CRP), Centralna evidenca Ministrstva za delo, družino in socialne zadeve za izvajanje Zakona o uveljavljanju pravic iz javnih sredstev.

Vsak posameznik ima pravico do preklica privolitve, pravico do vpogleda in informiranosti glede lastnih osebnih podatkov, popravka in dopolnitve, omejitve obdelave ali izbrisa osebnih podatkov, pravico do prenosljivosti, in sicer tako, da nas o tem obvesti pisno po pošti na naslov Občina Rogašovci, Rogašovci 14 b, 9262 Rogašovci ali preko elektronske pošte na info@obcina-rogasovci.si. Na navedeni naslov lahko posameznik poda tudi ugovor v zvezi z obdelavo njegovih osebnih podatkov. Posameznik pa lahko ugovor zoper obdelavo njegovih osebnih podatkov poda tudi neposredno pristojnemu nadzornemu organu, tj. Informacijskemu pooblaščencu Republike Slovenije.

1. **Uporabniki vaših podatkov**

Obdelava vaših osebnih podatkov je strogo omejena na obdelavo tistih zaposlenih v občini, ki vaše osebne podatke nujno potrebujejo za izvajanje delovnih nalog. V določenih primerih vaše osebne podatke obdelujejo pogodbeni obdelovalci (s katerimi ima občina sklenjeno pisno pogodbo), pristojni državni organi in nosilci javnih pooblasti v okviru izvajanja zakonskih pristojnosti ter druge osebe, ki imajo zakonsko podlago za pridobitev in obdelavo osebnih podatkov.

Občina lahko za posamezne obdelave osebnih podatkov na osnovi pogodbe o pogodbeni obdelavi zaupa pogodbenemu obdelovalcu. Pogodbeni obdelovalci lahko zaupane podatke obdelujejo izključno v imenu upravljavca, v mejah njegovega pooblastila, ki je zapisan v pisni pogodbi oziroma drugem pravnem aktu in skladno z nameni, ki so opredeljeni v tej politiki varstva osebnih podatkov.

Pogodbeni obdelovalci, s katerimi običajno sodeluje občina, so predvsem:

 - računovodske storitve in drugi ponudniki pravnega ter poslovnega svetovanja;

 - vzdrževalci informacijskih sistemov;

 - vzdrževalci infrastrukture (videonadzor, varnostne, čistilne storitve);

 - ponudniki e-poštnih storitev in ponudniki programske opreme, storitev v oblaku (npr.

 Arnes, Microsoft,…);

 - ponudniki družabnih omrežij in spletnega oglaševanja (Google, Facebook, itd.).

1. **Rok hrambe vaših podatkov**

Osebni podatki občine se lahko hranijo za obdobje, ki je določeno v posamezni evidenci o dejavnostih obdelav osebnih podatkov. Za določitev roka hrambe se upoštevajo roki, ki jih določajo področni predpisi in klasifikacijski načrt občine. Če roki hrambe niso posebej zakonsko predpisani, mora biti ob upoštevanju načela sorazmernosti, hramba omejena na najkrajše možno obdobje. Po preteku roka hrambe se osebni podatki zbrišejo, uničijo, blokirajo ali anonimizirajo, razen če niso na podlagi zakona, ki ureja arhivsko gradivo in arhive, opredeljeni kot arhivsko gradivo, oziroma če zakon za posamezne vrste osebnih podatkov ne določa drugače.

1. **Pooblaščena oseba za varstvo osebnih podatkov**

Pooblaščena oseba za varstvo osebnih podatkov v Občini Rogašovci je Siniša Plavšić (Intelektum Maribor) in je dosegljiv na e-naslovu: info@intelektum.eu ali tel.: 02/6209840.

1. **Ravnanje v primeru kršitev**

V primeru kršitev varstva osebnih podatkov bo občina nemudoma izvedla vse notranje in zunanje ukrepe (tehnične, organizacijske) za zaščito pravic in interesov posameznika, vsakega od prizadetih pa bo o tem obvestila ter o tem seznanila pristojni nadzorni organ v Republiki Sloveniji tj. Informacijski pooblaščenec Republike Slovenije, Dunajska cesta 22, 1000 Ljubljana (gp-ip@ip-rs.si).

Vsaka sprememba naše politike o varstvu osebnih podatkov bo objavljena na naši spletni strani. Z uporabo spletne strani posameznik potrjuje, da sprejema in soglaša s celotno vsebino te politike varstva osebnih podatkov.

Občina Rogašovci, dne …………………….

 Občina Rogašovci

 župan

 Rihard Peurača

 …………………………………….

Objaviti:

* na spletni strani občine
* na oglasni deski občine